RAPPORT TAL-KUMMISSJONI DWAR IL-ĦIDMA TAL-KUMITATI MATUL L-2012 /* COM/2013/0701 final */





RAPPORT TAL-KUMMISSJONI DWAR IL-ĦIDMA TAL-KUMITATI MATUL L-2012 Skont l-Artikolu 10(2) tar-Regolament (UE) Nru 182/2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni[1] (ir-“Regolament tal-Komitoloġija”), il-Kummissjoni b'dan qed tippreżenta r-rapport annwali tagħha dwar il-ħidma tal-kumitati għall-2012. Dan ir-rapport jagħti ħarsa ġenerali lejn l-iżviluppi fis-sistema tal-komitoloġija fl-2012 u fih taqsira tal-attivitajiet tal-kumitati. Huwa akkumpanjat minn dokument ta’ ħidma tal-persunal bi statistika dettaljata dwar il-ħidma tal-kumitati individwali. 1. Ħarsa ġenerali lejn l-iżviluppi fis-sistema tal-komitoloġija fl-2012 1.1 Żvilupp ġenerali Kif deskritt fir-rapport mill-2011[2], il-proċeduri tal-komitoloġija kollha previsti fid-Deċiżjoni l-"qadima" ta’ Komitoloġija[3], bl-eċċezzjoni tal-proċedura regolatorja bi skrutinju (RPS), kienu awtomatikament adattati għall-proċeduri l-ġodda ta’ komitoloġija stipulati fir-Regolament ta' Komitoloġija. Għalhekk fl-2012, il-kumitati tal-komitoloġija kienu qed joperaw skont il-proċeduri stabbiliti fir-Regolament tal-Komitoloġija, jiġifieri il-proċedura konsultattiva (l-Artikolu 4 tar-Regolament tal-Komitoloġija) u l-proċedura ta' eżaminazzjoni (l-Artikolu 5 tar-Regolament tal-Komitoloġija), kif ukoll skont l-RPS stipulata fl-Artikolu 5a tad-Deċiżjoni tal-Komitoloġija. Skont id-dikjarazzjoni[4] li saret fil-waqt tal-adozzjoni tar-Regolament tal-Komitoloġija li hija għandha tadotta d-dispożizzjonijiet kollha tal-RPS fl-atti bażiċi eżistenti għall-kriterji stipulati fit-Trattat, il-Kummissjoni nediet eżerċizzju ta' analiżi preliminari fl-2012 li rriżulta fl-adozzjoni tal-proposti ta' allinjament meħtieġa fl-2013. Sa tmiem l-2012, 133 kumitat tal-komitoloġija kienu adottaw ir-regoli individwali l-ġodda ta’ proċedura tagħhom fuq il-bażi tar-Regoli Standard ta’ proċedura għall-kumitati tal-komitoloġija adottati fit-8 ta’ Lulju 2011[5]. 1.2 Żvilupp tal-każistika Fis-sentenza tagħha tal-5 ta’ Settembru 2012 (il-Kawża C-355/10, il-Parlament Ewropew vs. il-Kunsill), il-Qorti tal-Ġustizzja tal-UE annullat id-Deċiżjoni tal-Kunsill 2010/252/UE[6] rigward is-sorveljanza tal-fruntieri esterni tal-baħar fil-kuntest tal-kooperazzjoni bejn l-Istati Membri kkoordinata mill-FRONTEX li kienet ġiet adottata f’konformità mal-proċedura regolatorja bi skrutinju fuq il-bażi tal-Artikolu 12(5) tar-Regolament 562/2006[7]. Il-Qorti sabet li d-Deċiżjoni introduċiet elementi essenzjali ġodda għall-att bażiku, jiġifieri dispożizzjonijiet dwar is-sorveljanza tal-fruntieri fil-Kodiċi tal-Fruntieri ta’ Schengen (SBC). Fil-fehma tal-Qorti, id-dispożizzjonijiet li jittrattaw il-miżuri ta' interċettazzjoni (il-paragrafu 2.4. tal-Parti 1 tal-Anness tad-Deċiżjoni), is-salvataġġ u l-iżbark (il-paragrafi 1.1. u 2.1. tal-Parti II tal-Anness tad-Deċiżjoni) jirrikjedu għażliet politiċi li għandhom isiru, u dan jaqa’ fir-responsabilità tal-leġiżlatura tal-UE. Barra minn hekk, id-dispożizzjonijiet dwar l-interċettazzjoni li jikkonferixxu setgħat lill-gwardji tal-fruntiera bħal pereżempju li jarrestaw persuni interpellati, li jissekwestraw bastimenti u li jibagħtu lill-persuni maqbuda lejn post speċifiku, jfissru li d-drittijiet fundamentali tal-persuni kkonċernati jistgħu jiġu mbagħbsa sal-punt li l-involviment tal-leġiżlatura tal-UE tkun meħtieġa. B'konsegwenza ta' dan, il-Qorti qieset li "l-adozzjoni ta' dispożizzjonijiet bħal dawn imorru lil hinn mill-kamp ta' applikazzjoni ta' miżuri addizzjonali fit-tifsira tal-Artikolu 12(5) tal-SBC u, fil-kuntest tas-sistema istituzzjonali tal-Unjoni Ewropea, dan huwa każ għal-leġiżlatura." Għalkemm il-Qorti rrikonoxxiet li d-Deċiżjoni fiha wkoll dispożizzjonijiet li jirregolaw l-arranġamenti prattiċi għat-twettiq tas-sorveljanza fuq il-fruntiera, hija annullat id-Deċiżjoni fl-intier tagħha billi sabet li r-regoli fil-Partijiet I u II tal-Anness huma konnessi billi jirrelataw mat-twettiq ta' operazzjonijiet ta' sorveljanza u ta' salvataġġ rispettivament. 2. Ħarsa ġenerali lejn l-attivitajiet 2.1 Numru ta’ kumitati u laqgħat Huwa importanti li ssir distinzjoni bejn il-kumitati tal-komitoloġija, fuq in-naħa l-waħda, u l-entitajiet l-oħra, b’mod partikolari “il-gruppi tal-esperti” iffurmati mill-Kummissjoni stess, fuq in-naħa l-oħra. Dawn tal-aħħar jipprovdu għajnuna esperta lill-Kummissjoni[8] fit-tħejjija u fl-implimentazzjoni tal-politika, kif ukoll ta' atti delegati, filwaqt li l-kumitati tal-komitoloġija jgħinu lill-Kummissjoni fit-twettiq tal-poteri ta' implimentazzjoni li ġew mogħtija lilha mill-atti legali bażiċi. Dan ir-rapport jiffoka esklussivament fuq il-kumitati tal-komitoloġija. L-għadd ta' kumitati tal-komitoloġija fil-31 ta' Diċembru 2012 kien ikkalkolat skont is-settur tal-attività (ara t-Tabella I). Iċ-ċifri għas-sena preċedenti (fil-31 ta’ Diċembru 2011) qed jingħataw ukoll biex ikun jista’ jsir paragun. TABELLA I — L-għadd totali ta' kumitati (2012) Settur ta’ politika || 2012 || 2011 Agrikoltura u Żvilupp Rurali (AGRI) || 15 || 14 Uffiċċju ta' Kontra l-Frodi (OLAF) || 1 || 1 Baġit (BUDG) || 2 || 2 Azzjoni Klimatika (CLIMA) || 4 || 4 Komunikazzjoni (COMM) || 1 || 1 Netwerks ta’ Komunikazzjoni, Kontenut u Teknoloġija (CNECT) || 6 || 7 Żvilupp u Kooperazzjoni – EuropeAid (DEVCO) || 6 || 6 Affarijiet Ekonomiċi u Finanzjarji (ECFIN) || 1 || 1 Edukazzjoni u Kultura (EAC) || 7 || 7 Impjiegi, Affarijiet Soċjali u Inklużjoni (EMPL) || 3 || 3 Enerġija (ENER) || 16 || 15 Tkabbir (ELARG) || 4 || 4 Intrapriża u Industrija (ENTR) || 30 || 31 Ambjent (ENV) || 31 || 31 Saħħa u Konsumaturi (SANCO) || 24 || 24 Affarijiet Interni (HOME) || 11 || 11 Għajnuna Umanitarja u Protezzjoni Ċivili (ECHO) || 2 || 2 Informatika (DIGIT) || 1 || 1 Suq Intern (MARKT) || 14 || 13 Ġustizzja (JUST) || 14 || 13 Affarijiet Marittimi u Sajd (MARE) || 4 || 5 Mobilità u Trasport (MOVE) || 31 || 29 Politika Reġjonali (REGIO) || 1 || 1 Riċerka (RTD) || 6 || 6 Segretarjat Ġenerali (SG) || 2* || 2* Is-Servizz tal-Istrumenti tal-Politika Barranija (FPI) || 4 || 4 Statistika (ESTAT) || 7 || 8 Tassazzjoni u Unjoni Doganali (TAXUD) || 11 || 11 Kummerċ (TRADE) || 11 || 11 TOTAL: || 270 || 268 * Inkluż il-kumitat ta’ appell (għall-ħtiġijiet tar-reġistru tal-komitoloġija, il-kumitat ta' appell huwa rreġistrat bħala kumitat taħt ir-responsabbiltà tal-SG; fil-prattika, huwa ġestit mis-servizzi kollha kkonċernati). Fl-2012, il-kumitati tal-komitoloġija setgħu ġeneralment jinqasmu skont it-tip ta’ proċedura li kienu jaħdmu biha (proċedura konsultattiva, proċedura ta’ eżaminazzjoni, proċedura regolatorja bi skrutinju — ara t-Tabella II). Minħabba li ċerti kumitati kienu japplikaw proċeduri multipli, dawn ġew separati minn kumitati li jaħdmu bi proċedura unika. TABELLA II — L-għadd ta' kumitati skont il-proċedura (2012) || Tip ta' proċedura || Konsultattiva || Eżaminazzjoni || Regolatorja bi skrutinju || Li topera skont diversi proċeduri || TOTAL: AGRI || || 12 || || 3 || 15 BUDG || 1 || 1 || || || 2 CLIMA || || || || 4 || 4 CNECT || || 2 || || 4 || 6 COMM || || 1 || || || 1 DEVCO || || 5 || || 1 || 6 DIGIT || || 1 || || || 1 EAC || 1 || 2 || || 4 || 7 ECFIN || 1 || || || || 1 ECHO || || 1 || || 1 || 2 ELARG || 1 || 3 || || || 4 EMPL || || || 2 || 1 || 3 ENER || 2 || 8 || 1 || 5 || 16 ENTR || 7 || 4 || 4 || 15 || 30 ENV || || 5 || 4 || 22 || 31 ESTAT || || 2 || || 5 || 7 FPI || || 4 || || || 4 HOME || 1 || 4 || || 6 || 11 JUST || 3 || 1 || 4 || 6 || 14 MARE || || 4 || || || 4 MARKT || || 1 || 4 || 9 || 14 MOVE || 3 || 6 || 3 || 19 || 31 OLAF || || || 1 || || 1 REGIO || || || || 1 || 1 RTD || || 5 || || 1 || 6 SANCO || 1 || 10 || 1 || 12 || 24 SG || || 2 || || || 2 TAXUD || 1 || 9 || || 1 || 11 TRADE || 2 || 6 || || 3 || 11 TOTAL: || 24 || 99 || 24 || 123 || 270 * Inkluż il-kumitat ta’ appell. L-għadd ta’ kumitati mhuwiex l-uniku indikatur ta’ attività fil-livell tal-komitoloġija. L-għadd ta’ laqgħat li saru, kif ukoll l-għadd ta’ proċeduri bil-miktub[9] użati fl-2012 jirriflettu wkoll l-intensità tax-xogħol b’mod ġenerali, fil-livell settorjali u f’kumitati individwali (Tabella III). TABELLA III — Għadd ta' laqgħat u proċeduri bil-miktub (2012) || Għadd ta’ kumitati || Laqgħat || Proċeduri bil-miktub 2012 || 2011 || 2012 || 2011 AGRI || 15 || 134 || 142 || 3 || 3 BUDG || 2 || 5 || 4 || 0 || 0 CLIMA || 4 || 16 || 14 || 0 || 0 CNECT || 6 || 26 || 20 || 7 || 20 COMM || 1 || 1 || 1 || 2 || 4 DEVCO || 6 || 24 || 17 || 28 || 55 DIGIT || 1 || 2 || 2 || 0 || 0 EAC || 7 || 14 || 18 || 53 || 52 ECFIN || 1 || 1 || 0 || 0 || 0 ECHO || 2 || 4 || 5 || 6 || 12 ELARG || 4 || 5 || 8 || 22 || 12 EMPL || 3 || 2 || 3 || 6 || 9 ENER || 16 || 27 || 13 || 9 || 2 ENTR || 30 || 51 || 56 || 25 || 32 ENV || 31 || 46 || 41 || 14 || 16 ESTAT || 7 || 12 || 14 || 6 || 6 FPI || 4 || 7 || 4 || 7 || 3 HOME || 11 || 31 || 24 || 40 || 27 JUST || 14 || 7 || 6 || 18 || 15 MARE || 4 || 11 || 9 || 8 || 11 MARKT || 14 || 11 || 18 || 7 || 12 MOVE || 31 || 50 || 53 || 22 || 12 OLAF || 1 || 3 || 3 || 0 || 1 REGIO || 1 || 7 || 5 || 6 || 5 RTD || 6 || 56 || 61 || 227 || 201 SANCO || 24 || 144 || 146 || 354 || 314 SG || 2 || 3* || 6* || 0 || 1 TAXUD || 11 || 81 || 81 || 14 || 7 TRADE || 11 || 15 || 15 || 5 || 6 TOTAL: || 270 || 796 || 789 || 889 || 838 * Inklużi 3 laqgħat tal-kumitat ta’ appell. 2.2 Għadd ta’ opinjonijiet u atti/miżuri ta’ implimentazzjoni Bħar-rapporti preċedenti, dan ir-rapport jagħti ċ-ċifri globali tal-opinjonijiet formali mogħtija mill-kumitati u l-atti/il-miżuri ta’ implimentazzjoni sussegwenti adottati mill-Kummissjoni[10]. Dawn iċ-ċifri jikkwantifikaw il-“produttività” tanġibbli tal-kumitati (ara t-Tabella IV). TABELLA IV — Għadd ta’ opinjonijiet u atti/miżuri ta’ implimentazzjoni adottati (2012) || Opinjonijiet || Atti adottati || Miżuri adottati skont l-RPS AGRI || 250 || 231 || 2 BUDG || 14 || 3 || 0 CLIMA || 11 || 4 || 7 CNECT || 36 || 37 || 1 COMM || 3 || 3 || 0 DEVCO || 173 || 153 || 0 DIGIT || 1 || 1 || 0 EAC || 96 || 79 || 0 ECFIN || 1 || 0 || 0 ECHO || 8 || 7 || 0 ELARG || 60 || 57 || 0 EMPL || 6 || 6 || 0 ENER || 15 || 7 || 5 ENTR || 48 || 25 || 22 ENV || 58 || 27 || 30 ESTAT || 18 || 3 || 8 FPI || 12 || 12 || 0 HOME || 39 || 39 || 0 JUST || 13 || 13 || 1 MARE || 29 || 28 || 0 MARKT || 16 || 7 || 2 MOVE || 55 || 37 || 26 OLAF || 0 || 0 || 0 REGIO || 22 || 22 || 0 RTD || 237 || 233 || 0 SANCO || 596 || 517 || 63 SG || 6* || 9 || 0 TAXUD || 93 || 90 || 0 TRADE || 7 || 7 || 0 TOTAL: || 1 923 || 1 657 || 167 * Inklużi 6 opinjonijiet mogħtija mill-kumitat ta’ appell. 2.3 Laqgħat tal-kumitat ta' appell Il-kumitat ta' appell iltaqa’ tliet darbiet matul l-2012, u ddiskuta sitt abbozzi ta' atti ta' implimentazzjoni b'kollox (fil-qasam tal-politika dwar is-saħħa u l-konsumatur) li kienu riferiti mill-Kummissjoni. Fis-sitt każijiet kollha, il-kumitat ta' appell ma ta l-ebda opinjoni u l-Kummissjoni ddeċidiet li tadotta dawn is-sitt atti ta’ implimentazzjoni. 2.4 Użu tal-Proċedura Regolatorja bi Skrutinju (RPS) Kif imsemmi taħt il-punt Nru 1, il-Proċedura Regolatorja bi Skrutinju ma kinetx affettwata mir-riforma tal-komitoloġija tal-2011. Din il-proċedura ma tistax tibqa’ tintuża f'leġiżlazzjoni ġdida, imma għadha tidher f'diversi atti bażiċi eżistenti u se tibqa’ tapplika skont dawk l-atti sakemm jiġu allinjati. Fl-2012, ġew adottati 167 miżura skont l-RPS (ara t-Tabella IV). Id-dritt tal-veto ma ntużax. B'paragun, fl-2011 il-Kunsill uża d-dritt tiegħu tal-veto fuq abbozzi ta' miżuri f'żewġ każijiet u l-Parlament Ewropew ma użah qatt. TABELLA V — Għadd ta' miżuri adottati skont il-Proċedura Regolatorja bi Skrutinju (RPS) (2012) || Miżuri adottati skont l-RPS || Oppożizzjoni tal-PE għall-adozzjoni ta' abbozzi ta' miżuri skont l-RPS || Oppożizzjoni tal-Kunsill għall-adozzjoni ta' abbozzi ta' miżuri skont l-RPS AGRI || 2 || 0 || 0 BUDG || 0 || 0 || 0 CLIMA || 7 || 0 || 0 CNECT || 1 || 0 || 0 COMM || 0 || 0 || 0 DEVCO || 0 || 0 || 0 DIGIT || 0 || 0 || 0 EAC || 0 || 0 || 0 ECFIN || 0 || 0 || 0 ECHO || 0 || 0 || 0 ELARG || 0 || 0 || 0 EMPL || 0 || 0 || 0 ENER || 5 || 0 || 0 ENTR || 22 || 0 || 0 ENV || 30 || 0 || 0 ESTAT || 8 || 0 || 0 FPI || 0 || 0 || 0 HOME || 0 || 0 || 0 JUST || 1 || 0 || 0 MARE || 0 || 0 || 0 MARKT || 2 || 0 || 0 MOVE || 26 || 0 || 0 OLAF || 0 || 0 || 0 REGIO || 0 || 0 || 0 RTD || 0 || 0 || 0 SANCO || 63 || 0 || 0 SG || 0 || 0 || 0 TAXUD || 0 || 0 || 0 TRADE || 0 || 0 || 0 TOTAL: || 167 || 0 || 0 3. Tagħrif dettaljat dwar l-attivitajiet tal-Kumitati Id-dokument ta' ħidma li jakkumpanja 'l dan ir-rapport jipprovdi tagħrif dettaljat dwar il-ħidma tal-kumitati individwali fl-2012, imqassma fuq il-bażi tad-dipartimenti differenti tal-Kummissjoni kkonċernati. [1] ĠU L 55, 28.2.2011, p. 13. [2] Rapport mill-Kummissjoni dwar il-ħidma tal-kumitati matul l-2011, COM(2012)685 final. [3] Id-Deċiżjoni tal-Kunsill 1999/468/KE tat-28 ta’ Ġunju 1999 (ĠU L 184, 17.7.1999, p. 23), kif emendata bid-Deċiżjoni tal-Kunsill 2006/512/KE (ĠU C 255, 21.10.2006, p. 4). [4] Din id-dikjarazzjoni kienet ippubblikata f'Il-Ġurnal Uffiċjali flimkien mar-Regolament (UE) Nru 182/2011 (ĠU L 55 tat-28.2.2011, p. 19) [5] ĠU C 206, 12.7.2011, p. 11. [6] Id-Deċiżjoni tal-Kunsill tas-26 ta’ April 2010 li tissupplimenta l-Kodiċi tal-Fruntieri ta’ Schengen rigward is-sorveljanza tal-fruntieri esterni tal-baħar fil-kuntest tal-kooperazzjoni operattiva kkoordinata mill-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea, ĠU L 111, 4.5.2010, p. 20-26. [7] Ir-Regolament (KE) Nru 562/2006 tal-Parlament Ewropew u tal-Kunsill tal-15 ta' Marzu 2006 li jistabbilixxi Kodiċi Komunitarju dwar ir-regoli li jirregolaw il-moviment ta’ persuni minn naħa għal oħra tal-fruntiera (Kodiċi tal-Fruntieri ta' Schengen), ĠU L 105, 13.4.2006, p. 1. [8] Għal aktar dettalji ara: http://ec.europa.eu/transparency/regexpert/index.cfm?do=faq.faq&aide=2 [9] Il-votazzjoni tal-kumitati tista’ sseħħ f’laqgħa regolari tal-kumitat jew, f'każijiet debitament ġustifikati, permezz ta’ proċedura bil-miktub, skont l-Artikolu 3(5) tar-Regolament tal-Komitoloġija. [10] Għandu jiġi nnutat li jista' jkun hemm diskrepanzi bejn l-għadd ta' opinjonijiet u l-għadd ta' atti/miżuri ta' implimentazzjoni fi kwalunkwe sena partikolari. Ir-raġunijiet għal dawn hija spjegata fl-introduzzjoni tad-dokument ta' ħidma tal-persunal li jakkumpanja 'l dan ir-rapport.